hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մի քիչ էլ սպասենք… Էհ՝ կսպասենք
— Դուք արդեն գիտեք, որ արդեն ունենք վերջնական տվյալներ՝ ժամանակավոր տնակների և անօթևան ընտանիքների մասով: Հիմնական մասն, իհարկե, Գյումրիում է: Այդ հարցն առաջին հերթին քաղաքաշինական խնդիր է, որ պետք է լուծվի, և երկրորդը՝ սոցիալական է: Առաջարկությունների փաթեթ է ներկայացվել կառավարությանը, որն հիմա քննարկման էտապում է: Համոզված եմ, որ այս ամսվա վերջ մենք կունենանք տեսլական, թե ինչ ճանապարհով ենք շարժվելու: Դե, իհարկե, չի լինի մի որոշում, կլինի մի քանի տարբեր լուծումների փուլ, որ վերջնական այդ հարցին, հուսամ, լուծում կտրվի: Չնայած կառավարությունը որոշում կկայացնի, ես ավելի շատ հակված եմ, որ սոցիալական բնակարաններ կառուցելն է ճիշտ: ԲԳՎ-ի փուլով ևս տարբերակ կլինի: Կլինի նաև հողերի հատկացում: Ասենք, մարդիկ այնպես են տնակը տան վերածել, կառուցապատել, որ ստիպված տակի հողը կհատկացվի: Կամ կիսակառույցներ կան, եթե բնակիչները ցանկություն հայտնեն, կարող են մասնակցել կառուցապատմանը: Էլի եմ կրկնում, մի քանի տարբերակներ են քննարկվում:
— Իսկ սոցիալական բնակարաններ, որ ասացիք, դա բոլոր տնակների բնակիչների՞ն է վերաբերում:
— Ոչ: Մոտավորապես 13 կատեգորիայի է բաժանվել, տարբեր կատեգորիայի տարբեր լուծումներ են առաջարկվում: Այն մարդիկ, որոնք շահառուներ չեն, երկրաշարժից տուժված չեն, պետությունը նրանց հանդեպ որևէ պարտավորություն չունի, նորմալ երկրներում, զարգացած եվրոպական երկրներում, որպեսզի բնակիչը չդառնա վերջնական անօթևան, նրանց տրամադրում է սոցիալական բնակարաններ, որոնք ապահովում են բնակարանային մինիմալ պայմանները, բայց այն չի լինի իրենց սեփականությունը:
— 2850 տնակ. այս թիվն այլևս փոփոխման ենթակա չէ՞, վերջնակա՞ն է:
— Կարծում եմ, այո: Վանաձորից մի քանի հատ եղավ ավելացում, բայց Գյումրիից տեղեկություն էլ չկա:
— Պարոն Վերմիշյան, կառավարության նախկին որոշումներից մեկով, բազմանդամ դարձած ընտանիքներին կորցրածի չափով հատկացված բնակարանի ծրագրով ընտանիքները կիսվեցին, և մի մասը մնաց դարձյալ տնակում: Նրանց հարցի լուծումն ինչպե՞ս եք տեսնում:
— Դարձյալ կարծում եմ, որ սոցիալական բնակարանով պետք է ապահովենք:
— Այսինքն, ստացվում է, որ բնակարանաշինություն լինելու է:
— Կոնկրետ այս դեպքում՝ այո: Որովհետև Գյումրին նորմալիզացված միջավայր ունի: Ունեք կիսակառույցներ, որ պիտի ավարտենք:
— Իսկ վթարային շենքերի բնակիչների հարցը՞:
— Այդ թվում նաև վթարային շենքերի բնակիչներն են, նույնկերպ նրանց հարցը կկարգավորվի: Մենք բոլորին՝ տուն առ տուն արդեն գիտենք: Որոշումը երբ կայացվեց, թե ինչ փուլային տարբերակներով կլինեն հատկացումները, մի երկու ամսվա ընթացքում հատուկ կազմված հանձնաժողովի կողմից կլինեն բաշխման մեթոդիկան ու գործընթացները: Մենք նյութերը հանձնում ենք կադաստրի պետական կոմիտե, վերջնական բալային սիստեմի մասին նրանք որոշում կկայացնեն:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: